Document ID: 31995D0312

31995D0312
L 187/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 24 юли 1995 година
относно сключването на Допълнителен протокол към Споразумението между Европейската икономическа общност и Кралство Норвегия вследствие на присъединяването на Република Австрия, Република Финландия и Кралство Швеция към Европейския съюз
(95/312/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113, във връзка с член 228, параграф 2, изречение първо от него,
като взе предвид предложението на Комисията,
като има предвид, че Комисията е договорила от името на Общността Допълнителен протокол към Споразумението между Европейската икономическа общност и Кралство Норвегия (1), подписано в Брюксел на 14 май 1973 г., за да се отчете присъединяването на Република Австрия, Република Финландия и Кралство Швеция към Европейския съюз;
като има предвид, че този допълнителен протокол следва да бъде одобрен,
РЕШИ:
Член 1
Одобрява се от името на Общността Допълнителният протокол към Споразумението между Европейската икономическа общност и Кралство Норвегия вследствие на присъединяването на Република Австрия, Република Финландия и Кралство Швеция към Европейския съюз.
Текстът на допълнителния протокол е приложен към настоящото решение.
Член 2
С настоящото председателят на Съвета се оправомощава да посочи лицето, упълномощено да подпише допълнителния протокол, за да обвърже Общността с него.
Съставено в Брюксел на 24 юли 1995 година.

Labels: 17
3
6
18
15